|  |  |
| --- | --- |
| Mesto | T R N A V A |
|  |  |

**OZNÁMENIE**

**adresy na doručovanie žiadostí o vydanie hlasovacieho preukazu**

Volič, ktorý má trvalý pobyt na území Slovenskej republiky a v deň konania referenda nebude môcť hlasovať v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytuo vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu :

* **osobne** najneskôr posledný pracovný deň pred konaním referenda (t. j. najneskôr 20. 1. 2023) v úradných hodinách obce. Obec vydá hlasovací preukaz bezodkladne.

**Mestský úrad v Trnave**

**Ohlasovňa pobytu, prízemie, č. dv. 184**

**Trhová ulica 3**

|  |  |  |
| --- | --- | --- |
| Pondelok | 8.00 – 11.30 h | 12.30 – 16.30 h |
| Utorok | *nestránkový deň* |  |
| Streda | 8.00 – 11.30 h | 12.30 – 17.00 h |
| Štvrtok | 8.00 – 11.30 h | 12.30 – 16.30 h |
| Piatok | 8.00 – 11.30 h | 12.30 – 14.00 h |

* **v listinnej forme**tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t. j. najneskôr 2. 1. 2023)

**Mestský úrad v Trnave**

**Ohlasovňa pobytu**

**Trhová ulica 3**

**917 71 Trnava**

* **elektronicky** (e-mailom)

[**jana.sekerova@trnava.sk**](mailto:jana.sekerova@trnava.sk)

-   vo forme elektronickej snímky žiadosti (sken) alebo

-   v textovej forme tvoriacej obsah e-mailovej správy tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t. j. najneskôr 2. 1. 2023).

Žiadosť musí obsahovať údaje o voličovi  
•  meno a priezvisko,  
•  rodné číslo,  
•  štátnu príslušnosť,  
•  adresu trvalého pobytu (obec, ulica, číslo domu),  
•  korešpondenčnú adresu, na ktorú obec doručí hlasovací preukaz.

Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr tri pracovné dni od doručenia žiadosti. Obec zašle hlasovací preukaz na adresu uvedenú v žiadosti doporučenou zásielkou „*Do vlastných rúk"*.

**prostredníctvom osoby splnomocnenej žiadateľom**

možno požiadať o vydanie hlasovacieho preukazu najneskôr v posledný pracovný deň predo dňom konania referenda (t. j. najneskôr 20. 1. 2023).

Žiadosť musí obsahovať údaje o voličovi  
•  meno a priezvisko,  
•  rodné číslo,  
•  štátnu príslušnosť,  
•  adresu trvalého pobytu (obec, ulica, číslo domu).

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.

V Trnave 9.11.2022